recursal/SuperWikiNEXT-32B huggingface dataset:
**Ноќ во музејот** (англиски: *Night at the Museum*) е американски филм (комедија) од 2006 година, во режија на Шон Леви. Главните улоги ги толкуваат: Бен Стилер, Карла Гуџино, Мики Руни и Робин Вилијамс. Филмот е снимен според истоимената сликовница за деца од 1993 година, напишана и илустрирана од хрватскиот стрип-цртач, Милан Тренц.

Содржина
--------

Ноќниот чувар во еден природонаучен музеј открива дека ноќе, кога ќе си заминат посетителите, изложените експонати оживуваат и тој има големи проблеми, а истовремено, изложен е и на големи опасности, бидејќи го бркаат Хуни, мора да посредува во запирањето на војните итн.

Наводи
------

1. ↑  *Антена*, број 859, 12.12.2014, стр. 24.
| Националсоцијализам
Кукест крстКукест крст |
| --- |
| 
Организации

|  |  |
| --- | --- |
|  | НСДАП Штурмабтајлунг Шуцштафел Министерство за пропаганда Хитлерова младина Државна трудова служба |


Историја

|  |
| --- |
| Трет Рајх Пивнички пуч Ноќ на долгите ножевиНирнбершки собири Кристална ноќ Холокауст Нирнбершки судења Неонацизам |


Идеологија

|  |
| --- |
| Партиска програмаАриевска раса  Ариевско уверение  Националсоцијалистичка пропаганда  Националсоцијалистички окултизам  Националсоцијалистичка архитектура „Мојата борба" |


Списоци

|  |
| --- |
| Функционери Кабинетот на Хитлер |

* п
* р
* у
 |

**Ноќ на долгите ножеви** (германски: Nacht der langen Messer) или „**Операција Колибри**" е операција што се одвивала во Германија од 30 јуни до 2 јули 1934, кога нацистичкиот режим се погрижил најмалку осумдесет и пет луѓе да бидат убиени од политички причини. Повеќето од убиените биле членови на „СА" (германски: Sturmabteilung), нацистичка паравоена организација. Адолф Хитлер тргнал против СА и нејзиниот водач, Ернст Рем (Ernst Röhm), бидејќи независноста и растечката моќ на СА, тој ја гледал како закана за неговата моќ. Хитлер исто така сакал да ја осигура поддршката од германската армија и генералите кои се плашеле од СА (а се мисли и дека му ветиле поддршка на Хитлер само ако тој се погрижи СА да биде распуштена). Хитлер ја искористил ситуацијата и истата „ноќ" се погрижил и некои конзервативни критичари на режимот, особено оние лојални на вицеканцеларот Франц фон Папен (Franz von Papen), да молчат засекогаш.

Најмалку осумдесет и пет луѓе биле убиени за време на чистката, иако се смета дека биле многу повеќе, и тоа неколку стотици и повеќе од илјада непријатели на режимот биле уапсени. СС (Schutzstaffel), нацистичка елитна гарда, и тајната полиција, Гестапо (Gestapo), ги извршиле повеќето убиства. Чистката ја зацврстила поддршката од армијата (Reichswehr) за Адолф Хитлер. Исто така му дала на режимот маска на легалност со тоа што германските судови „дозволиле" убиства надвор од судниците, наместо традиционалните легални гонења, за да ја покажат својата лојалност кон режимот.

Пред отстранувањето, нејзините организатори некогаш ја нарекувале „Колибри", што било лозинка користена за да започне крвопролевањето таа ноќ. Нема некое посебно значење зад шифрираното име на операцијата. А името „Ноќ на долгите ножеви" се однесува на масакрот врз луѓето на Вортигерн (Vortigern) од страна на Енгл (Angle), Јут (Jute) и саксонски платеници во еден од митовите за кралот Артур. Самата фраза „Ноќ на долгите ножеви" на германски го предвидува масакрот и пред да биде поврзана со чистката општо била поврзана со насилство и одмазда.

Поврзано
--------

* Нацизам
* Нацистичка Германија
* Нацистичка партија
* СС
* СА

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85054598
* GND: 4178275-6
* SUDOC: 027716678
* BNF: cb11969961z (податоци)
* BNE: XX4359599

 |

 |
**Месмејскиот** е чадски јазик, дел од погрупата на масански јазици од семејството на афроазиски јазици. Јазикот се зборува во Чад, во регионот Танџиле во југозападниот дел на државата. Според податоците од 1993 година, јазикот го зборувале околу 20.100 Месмејци.

Дијалекти
---------

Јазикот е составен од два дијалекта, бероански и замрејски. Јазикот се пишува на латиница.

Наводи
------

1. ↑  Месмејски јазик на „Етнолог"

Надворешни врски
----------------

* Месмејски јазик на страната на „Етнолог".



|  |  |
| --- | --- |
| ɣ |  
*Оваа статија поврзана со афроазиските јазици е никулец. Можете да помогнете со тоа што ќе ја проширите*. |
**Могамед Ибрагимов** (роден 22 јули 1974 година) e македонски борач со потекло од Дагестан.

На Летните олимписки игри 1996 се натпреваруваше за Азербејџан и го освои петтото место во борење во слободен стил во категорија до 82 килограми.

Од 1997 година се приклучи на Боречкиот Клуб Бучим Јака од Радовиш, каде настапуваше во Купот на Европските Шампиони.

На Светското Првенство за сениори во 1998 година во Техеран Иран го освои второто место за Македонија. Овој медал беше прв од осамостојувањето на Македонија на Светските првенства.

На Европското првенство во Минск-Белорусија во 1999 година, Ибрагимов го освои првото место и златниот медал за Македонија.

На Летните олимписки игри 2000 се натпреваруваше за Македонија и го освои третото место во борење во слободен стил во категорија до 85 килограми. Со тоа тој стана првиот, и засега единствениот медалист за Македонија како независна држава.

На Летните олимписки игри 2004 заврши 19-ти во борење во слободен стил во категорија до 84 килограми откако беше елиминиран во првата рунда.

Могамед Ибрагимов од 2015 година е потпретседател на Федерацијата на Боречки Спортови на Македонија.

Надворешни врски
----------------

* FILA database Архивирано на 13 март 2009 г.
* profile Архивирано на 9 јуни 2011 г.

 *Оваа биографска статија за личност од македонскиот спорт е никулец. Можете да помогнете со тоа што ќе ја проширите*.
**Ноќен воз за Лисабон** (англиски: *Night Train to Lisbon*) е филм 2013 во режија на Били Аугуст. Главните улоги ги толкуваат: Џереми Ајронс, Мелани Лорент, Џек Хјустон, Аугуст Диел, Бруно Ганц, Шарлот Ремплинг и Мартина Гедек.

Содржина
--------

По една средба со таинствена Португалка, швајцарскиот професор ја напушта кариерата и оди во Лисабон, во потрага по еден доктор и поет, кој целиот живот го посветил на борбата против диктаторот Салазар. За време на својата потрага, професорот станува сведок на мрачната историја на Португалија за време на диктатурата и, истовремено, открива еден трагичен љубовен триаголник.

Наводи
------

1. ↑  *Антена*, број 839, 25.7.2014, стр. 17.
2. ↑  „Ноќен воз за Лисабон", *Антена*, број 873, 20.3.2015, стр. 20.
**Место под сонцето** (англиски: *A place in the sun*) - американски филм од 1951 година, во режија на Џорџ Стивенс (*George Stevens*), според сценариото на Патрик Кирни (*Patrick Kearney*), Мајкл Вилсон (*Michael Wilson*) и Хари Браун (*Harry Brown*). Главните улоги ги играат: Монтгомери Клифт (*Montgomery Clift*), Елизабет Тејлор (*Elizabeth Taylor*), Шели Винтерс (*Shelley Winters*), Рејмонд Бар (*Raymond Burr*) и Ен Ровер (*Anne Revere*). Филмот претставува култно дело, една од најпотресните драми снимени во Холивуд во 1950-тите, за кое пофални зборови имал и Чарли Чаплин. Всушност, станува збор за втора адаптација (првата била снимена на почетокот од 1930-тите) на романот на Теодор Драјзер, „Американска трагедија", со тоа што режисерот одлучил да го промени насловот и да го премести фокусот од социјалната анализа на мотивот на главниот јунак врз развојот на психолошките преокупации на главниот лик, кои го предизвикуваат злосторството. Филмот освоил шест награди „Оскар", како и „Златен глобус" за најдобар филм (драма).

Синопсис
--------

Џорџ Истмен (го игра Клифт) пристигнува во градот со надеж дека ќе најде работа кај својто роднина кој е богат индустријалец. Набргу, тој се вработува во фабриката и таму стапува во врска со скромната девојка Алис (ја игра Винтерс). Истовремено, Џорџ ја запознава и ќерката на неговиот работодавач, убавата Анџела (ја игра Тејлор), на која ѝ се допаѓа. Така, тој запаѓа во проблеми поради двојниот приватен живот и почнува сè повеќе да лаже. За него, најдобро би било Алис воопшто да не постои...

Наводи
------

1. 1 2  HRT (пристапено на 1.2.2019)
**Лесковачко лето** е културен настан во Србија, создаден со идеја да се осмисли програма за летните денови без значајни активности во Лесковац. Во еден период таа била најдолгата манифестација во Србија, која траела 21 ден со над 5 часовни програми на дневно ниво.

Значајни гости
--------------

Гостувале: академикот Матија Бечковиќ, поетот Душко Трифуновиќ, глумците Миодраг Радовановиќ, Миша Јанкетиќ, Соња Савиќ, Миленко Заблаџански, Тања Бошковиќ, Љиљана Благојевиќ, Снежана Савиќ, Бода Нинковиќ, Никола Ѓуричко, Војин Четковиќ, Катарина Радивојевиќ и други. На оваа листа треба да се додадат бендовите Тропико Бенд, Легенде, Гарави Сокак, Зана, Неверне Бебе.. . а потоа Неша Галија, Тијана Дапчевиќ, Дејан Цукиќ и многу други.

Се паметат и концерти на класична музика, класичен и модерен балет.

Видовденски вечери
------------------

Особено треба да се споменат Видовденските вечери кои се одржуваат во дворот на црквата. Прво, програмата посветена на Косовската битка и косовските херои се одржала пред портите на Соборната црква во Лесковац, а во последните неколку години се одржувале и во дворот на црквата во Рударе. Видовденската програма е посветена на значајни годишници од богатата историја на српскиот народ. Специјални програми на овие вечери издвоиле глумците Миша Јанкетиќ, Мирјана Вукојчиќ, Ивана Жигон, Небојша Дугалиќ и многу други.

Турнири и фестивали
-------------------

Лесковачкото лето е проследено со турнири во мал фудбал и улична кошарка, модни ревии, изложби на слики, ракотворби, цвеќиња, птици и изложби на кучиња од сите раси.

Лесковачко лето пред неколку години го променил концептот и прераснал во Лесковачки летен фестивал, со намера да обедини неколку уметнички области:

* сцена (театар и уметнички игри)
* жанровски различна музика
* традиционално создавање
* детска креативност

Од фестивалот треба да се споменат:

* *Фестивал на клубски и улични музичари*,
* *Фестивал на уличен театар*,
* *Фестивал на детска креативност* ,
* *Фестивал на тапани DRUM DUM FEST*,
* *Фестивал на традиционална уметност* ,
* *Модафест* и многу други.

Наводи
------

1. ↑  „Фестивали за летњу празнину". *Политика*. Посетено на 30. 1. 2019. Проверете ги датумските вредности во: `|accessdate=` (help)
2. ↑  „ЛЕСKОВАЧKА „РОШТИЉИЈАДА" СВРСТАНА МЕЂУ ТРИ НАЈБОЉЕ МАНИФЕСТАЦИЈЕ". *ТО Лесковац*. Посетено на 30. 1. 2019. Проверете ги датумските вредности во: `|accessdate=` (help)
Сер-Шахар маало во град во Азербејџан со поглед кон џамијата од 18 век
**Маало**, разговорно и **маала** или **маале** (на арапски: محلة‎‎, maḥallä) - одделен дел на градска или селска населба. Зборот маало има арапско потекло и се користи во бројни јазици низ светот. Тој може да се преведе како „соседство". Во некои земји во светот, маалото е најмалата административна единица.

Постојат две дефиниции за значењето на овој збор, едната е дека тоа е само соседство додека втората, која најчесто се користи во земјите со предоминантно муслиманско население, го дефинира како урбано место со местна џамија и чајџилница, како главни социјални институции. Важни функции на ниво на соседство се вршат во маалската солидарност, како на пример религиозни церемонии и ритуали, менаџирање со ресурси како и решавање на конфликти.

Во земјите каде што маалото е административна единица, најчесто истата е претставувана од местен мухтар, кој е на чело на мухтарлук (на турски: *muhtarlık*) - општо значејќи „канцеларија на мухтарот".

Наводи
------

1. ↑  „маало" — Дигитален речник на македонскиот јазик

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |
**Ноќен жерав** — опера на јапонскиот композитор Икума Дан.

Содржина
--------

Приказната се одвива во мало планинско село во древна Јапонија. Селанецот Јохио живее со својата нежна и убава сопруга Цу. Еднаш, Јохио го спасил животот на еден жерав, извлекувајќи стрела од неговото тело. Без да знае, Јохио, жеравот се претворил во жена и станал негова сопруга. Сакајќи да го усреќи сопругот, Цу тајно ткае ткаенина од своите пердуви. 

Селаните Содо и Унзу дознаваат за прекрасната ткаенина и го убедуваат Јохио дека него инеговата сопруга ги очекуваат убав живот и големо богатство во градот, ако Цу исткае иста таква ткаенина, но во поголеми димензии, за кои тие скапо ќе платат. Наивниот Јохио им верува на злобните соседи и ја наговара Цу да исткае повеќе од ткаенината.

Скршена од мислата за трагичните последици на натамошното ткаење, Цу паѓа во несвест во снегот. Јохио ја пренесува до огништето и не може да го разбере нејзиното душевно страдање. Цу го прашува, дали и понатаму го посакува богатството за кое му зборуваат соседите. Јохио, занесен од алчноста, ја убедува да продолжи со ткаењето. Натажена, Цу се повлекува во собата за да ја доврши работата. 

Цу се враќа лебдејќи околу смртта и му ја предава скапоцената ткаенина на сопругот. Потоа, таа повторно се претвора во жерав и заминува во снежната квечерина на своето последно патување. Јохио сфаќа дека ја загубил скапоцената сопруга и стискајќи ја ткаенината во рацете, го гледа нејзиното исчезнување.

Изведба
-------

Операта „Ноќен жерав" била изведена на сцената на Македонската опера и балет премиерно на 3 јануари 2015 година во соработка со Токиската опера во чест на 20 години билатерални односи помеѓу Царството Јапонија и Република Македонија.

Наводи
------

1. ↑  Македонска опера и балет, *Програма - декември 2014*, Скопје, 2014.
2. ↑  „Премиера на јапонската опера „Ноќен жерав"". *Нова Македонија*. Скопје. 3 јануари 2015. Посетено на 3 јануари 2015.

Надворешни врски
----------------

* Објава за операта на страницата на МОБ Архивирано на 27 декември 2014 г.
**Македонскиот полициски синдикат** е претставничка синдикална организација на вработените во Министерството за внатрешни работи и Агенцијата за разузнавање. Претседател на МПС од 2017 година е Ацо Антовски.

Историја
--------

Година дена по осамостојувањето на Република Македонија, на 29 мај 1992 година е одржано основачкото собрание на синдикатот. Првичното име на синдикатот било „Независен синдикат на вработените во Министерството за внатрешни работи на Република Македонија", но по барање на членовите истото се променило во денешното име.

На 28 декември 1994 година синдикатот е примен како рамноправен член во рамките на Сојузот на синдикатите на Македонија. Тој е првиот синдикат во независна Македонија кој се здобил со статус на претставнички синдикат.

Надворешни врски
----------------

* Официјална мрежна страница
**Ксамил** (албански: *Ishuj të Ksamilit*) — група од четири карпести острови кои се наоѓаат во Јонското Море во јужна Албанија. Селото Ксамил, по кое се именуваат островите, се наоѓа на исток од островите. Покрај тоа, островите се наоѓаат во границите на Националниот парк Бутринт.

Островите се наоѓаат јужно од Албанската Ривиера долж Јонското Море. До нивможе да се пристапи само со брод. Комбинираните области на четирите острови зафаќаат само 8,9 хектари. Двата надворешни острови се поврзани со тесен појас на песок. Во поглед на геологијата, островите се обликувани во неговата сегашна форма во периодот јура.

Островите спаѓаат во рамките на илирските листопадни шуми. Растителноста на островите вклучува многу заедници од средоземен тип. На бреговите и по должината на брегот доминираат *posidonia oceanica*, *halophila stipulacea* и *cymodocea nodosa*.

Наводи
------

1. ↑  „Protected area gap assessment, marine biodiversity and legislation on marine protected areas" (PDF). *undp.org* (англиски). Tirana. стр. 79-83. Архивирано од изворникот (PDF) на 2017-08-02. Посетено на 2018-12-03.
2. ↑  „Bego Malltezi Ecotourism in Butrint NP". *researchgate.net* (англиски). стр. 152.
3. ↑  National Tourism Agency. „Albanian Nature and Active Holidays" (PDF). Republic of Albania. Архивирано од изворникот (PDF) на 31 July 2009. Посетено на 4 March 2011.

Надворешни врски
----------------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Острови во Албанија  |
| --- |
|  |
| Морски | 
* Франц Јозеф
* Ксамил
* Куне
* Сазан
* Стило
* Тонго
* Звернец

 |
|  |
| Езерски | 
* Кукуш
* Мал Град
* Паке
* Шурдах

 |
|  |
| Речни | 
* Маљсори
* Белград

 |

 |
**„Македонски јазик"** е научно списание за македонскиот јазик, македонистиката и развојот на македонскиот јазик кое денес го издава Институтот за македонски јазик „Крсте Мисирков" при Универзитетот „Св. Кирил и Методиј" во Скопје, Македонија. Списанието излегува периодично, најчесто еднаш годишно што опфаќа теми за целата македонистика од тековната година со научни трудови од светки реномирани македонисти.

Развој
------

Научното списание „Македонски јазик", кое опстојува повеќе од половина век, започнало да излегува како месечен билтен на Катедрата за македонски јазик при Филозофскиот факултет во Скопје, во јануари 1950 година. Иницијативата потекнала од шефот на Катедрата професорот Блаже Конески. Првиот уреднички состав на билтенот бил составен од Блаже Конески, Крум Тошев, Божо Видоески и Радмила Угринова - Скаловска. Скромноста и самокритичноста на редакцијата се гледала не само во определбата како билтен, туку и во неговиот обем – еден и пол печатарски табак или 24-25 печатени страници, со прилично мал формат, што многу брзо се покажа недоволно во однос на интересот за соработка во него. Изданието имало за цел да ги објавува трудовите од областа на македонскиот јазик, кои најмногу третираа правописни, лексички и други прашања. 

  

Уште во првите броеви во билтенот си најдоа место и сериозни научни трудови на Б. Конески и К. Тошев, како и на многу други личности кои професионално и по образованост беа поврзани со јазична проблематика и оставиле длабока трага во македонистиката од тоа време. Се третирале и прашања од дијалектологијата и дијалектолошки истражувања. Така „Македонски јазик" како билтен на Катедрата за македонски јазик набргу станало списание на Институтот за македонски јазик „Крсте Мисирков" во Скопје, низ кое најдобро може сè до денес да се следи развојот и растот на македонската наука за јазикот.

Тековна редакција
-----------------

Редакција:
* Снежана Веновска - Антевска (*заменик на одговорниот уредник*)
* Олгица Додевска - Михајловска (*секретар*)
* Лилјана Макаријоска (*одговорен уредник*)
* Стоја Поп-Атанасова
* Лидија Тантуровска

Уредувачки одбор:
* Лилјана Минова - Ѓуркова
* Коста Пеев
* Влоѓимјеж Пјанка
* Трајко Стаматоски
* Рина Усикова
* Виктор Фридман
* Гизела Хавранек

Наводи
------

* *За почетоците на „Македонски јазик", Радмила Угринова - Скаловска, Списание „Македонски јазик", Скопје 2009.*

Поврзано
--------

* Институт за македонски јазик „Крсте Мисирков"
* Македонистика
***Мене, себеси и јас*** ― драма од 2007 година на Едвард Олби. Станува збор за апсурдистичка семејна комедија/драма.

Синопсис
--------

Претставата раскажува сложена приказна за Мајка, која е во интимна врска со Доктор и која има проблеми да ги раздели своите 28-годишни синови. Дел од проблемот можеби е тоа што таа ги именувала своите два сина „ОТО" и „ото" - пример за она што докторот го нарекува „симетрија, да, но не и логика". Претставата започнува кога ОТО и кажува на мајка си дека заминува од дома за да стане Кинез и дека брат му повеќе не постои. Ова го вознемирува ото, кој бара некаква потврда дека е жив. Морин, девојката на ото, станува вовлечена во ова. Игри со зборови и семантика, идеи за различните значења и аспекти на љубовта, заедно со рифовите за различни културолошки наводи, изобилуваат во оваа претстава.

Историја на изведбите
---------------------

*Мене, себеси и јас* првпат била продуцирана во 2008 година во театарот МекКартер во Принстон, Њу Џерси. Била режирана од Емили Ман со сценографија на Томас Линч и костимографија на Џенифер фон Мајрхаузер. Глумскиот состав го сочинувале Тајн Дејли (Мајка), Мајкл Еспер (ОТО), Брајан Мареј (Д-р), Шарлот Пари (Морин), Стивен Пејн (Мажот) и Колин Донел (ото).

Бен Брентли, во рецензија од 2008 година за *New York Times*, напишал дека *Мене, себеси и јас* е „во традицијата на делата на г-дин Олби од средината и доцната кариера, како што се *Брачна игра* и *Играта околу бебето*: фрагментирани филозофски водвили кои ги претвораат најфундаменталните прашања за идентитетот во вербални меки чевли. Исто така, се навраќа на неговите рани вежби за апсурдизам (вклучувајќи ги и едноглумските *Песочник* и *Американски сон*), црнојаглени комедии од времето кога дрските млади писатели уживале во соборувањето на театарските традиции."

Претставата била премиерно изведена во Њујорк во Playwrights Horizons во септември 2010 година. Глумската екипа била Елизабет Ешли (Мајка), Захари Бут (ОТО), Брајан Мареј (Д-р), Наталија Пејн (Морин), Стивен Пејн (Мажот) и Престон Садлеир (ото).

Наводи
------

1. 1 2 3  Albee, Edward. ‘’Me, Myself and I’’. Dramatist Play Service 2011ISBN 0822224992
2. ↑  Goldberg, Isa. "Edward Albee on his new play" FT Magazine. 4 септември 2010
3. ↑  Piepenburg, Erik. "But Can Their Moms Tell Them Apart?" New York Times. 15 септември 2010
4. ↑  Brantley, Ben. "Ta-ta! Give ’Em the Old Existential Soft-Shoe"New York Times. 28 јануари 2008

Предлошка:Едвард Олби
**Мениерова болест, ендолимфатичен хидропс, хидропс на лавиринтот**, (лат. Morbus Menierе) е хроничнo нарушување во внатрашното уво кое, иако сериозно го нарушува животот на пациентот, не е фатално. Според Американската академија за оториноларингологија, за Мениеровата болест се карактеристични четири главни симптоми, кои се појавуваат со различен степен на интензитет: **вертиго** (вртоглавица), **губење на слухот**, **тинитус** (зуење или шум во ушите) и **чувство на наполнети уши**.

Фазите во развојот на Мениеровата болест се движат од лесни почетни знаци и симптоми, па сè до тешки напади на вртоглавици и потполно губење на слухот, ако не се лечи болеста.

Оваа болест, најверојатно, се создава поради нарушување на микроциркулацијата во лавиринтот на увото. Наглувоста е променлива, но со време напредува. Најголем број болни се на возраст меѓу 40 и 60 години. Околу 40.000 нови случаи на Мениерова болест годишно се дијагностицираат само во САД. Околу 3% од болните со оваа дијагноза се деца. Болеста почесто се појавува кај жени. Кај некои жени се појавува подобрување на симптомите во текот на бременоста. При околу 5% случаи со Мениерова болест, постои позитивна семејна анамнеза која укажува дека постои генетска компонента со оваа болест. Иако кај повеќето случаи Мениеровата болест се појавува еднострано, без доминација на левото или десното уво, сепак во околу 10-50% болни, симптомите може да се појават и на спротивното уво.

Историја
--------

Проспер Мениер прв ја опишал болеста во 1861 година
Францускиот лекар Проспер Мениер *(Prosper Ménière, 1799 — 1862)* прв ја опишал оваа болест во 1861 година, и ја поврзал со промени во внатрешното уво. Имено, по долги и систематски набљудувања на промените кај повеќе од 60 болни со слушно-вестибуларна криза, ги објавил своите забележувања во четири последователни статии во едно медицинско списание во Париз, во 1861 година. Во овие статии докажал дека при некои болести со вртоглавица и нарушување на слухот, процесот не е локализиран во мозокот, како што се сметало претходно, туку во внатрешното уво. Случаите кои ги опишал Мениер всушност биле крвавења во внатрешното уво предизвикани од леукемија.

Во 1895 година, оваа болест во чест на Проспер Мениер, кој прв ја опишал, добила име Мениерова болест.

Наводи
------

1. ↑  Sajjadi H, Paparella MM. *Meniere's disease*. Lancet. Aug 2 2008;372(9636):406-14. [Medline].
2. ↑  „B. H. Colman, Chapter 19: Ménière's disease" (PDF). Архивирано од изворникот (PDF) на 2015-01-20. Посетено на 2016-06-13.
3. 1 2  Тодор Широв, *Мениерова болест*, www.medinfo.bg Архивирано на 19 јануари 2015 г.
4. ↑  Crane BT, Schessel DA, Nedzelski J, Minor LB. Peripheral vestibular disorders. In: Cummings CW, Flint PW, Haughey BH, et al, eds. Otolaryngology: Head & Neck Surgery. 5th ed. Philadelphia, Pa: Mosby Elsevier;2010:chap 165.

Надворешни врски
----------------

  



|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85083557
* BNF: cb11983403c (податоци)
* NDL: 00567592
* NKC: ph137041
* BNE: XX540477

 |

 |
Обновени урнатините на Ладлоу
**Масакрот од Ладлоу** се случил на 20 април 1914 година кога Националната гарда на американската држава Колорадо ја нападна шаторската населба во која беа сместени 1.200 рудари и нивните семејства во местото Ладлоу, Колорадо. Во нападот загинаа повеќе од 20 лица, меѓу кои и мали деца.

Настан
------

Штрајкот на 1.200-те рудари започнал уште во септември претходната 1913 година. Рударите се кренале против ниските плати, лошите услови за работа опасни по нивниот живот и потполната доминација, т.е. крепосна контрола на рударските компании врз нивните животи. На почетокот на штрајкот, рударите биле исфрлени од бараките и рударските населби, но со помош на Сојузот на обединетите рударски работници успеале да изградат шаторска населба во ридовите над градот и да го продолжат штрајкот.

Состојбата кулминирала во текот на април 1914 година, кога сопственикот Џон Рокфелер ангажирал негова приватна вооружена агенција, со цел да се справи со побунетите работници. И покрај неколкуте загинати, рударите на почетокот успеале да го одбијат нападот, при што на помош била повикана Националната гарда. Штрајкувачите мислеле дека Гардата е донесена за да ги заштити, доцна сфаќајќи дека нивната цел е всушност да го уништат штрајкот. По драматичната престрелка во која пружиле жесток отпор, рударите на крајот биле поразени.

Крвавото задушување на штрајкот и репресиите на Националната гарда, предизвикале масовни демонстрации во Колорадо, а за состојбата се заинтересирале и медиумите на национално ниво, вклучувајќи го и „Њујорк Тајмс". Меѓутоа, по кратко време, ситуацијата се „смирила" и масакрот бил оставен на забот на заборавот.

Наводи
------

1. ↑  „За Масакрот од Ладлоу и борбата за работнички права" Архивирано на 26 јули 2022 г. Левичарско движење „Солидарност", 21.04.2015.
**Меѓу поројните дождови** (англиски: *Between Showers*) - американски филм од 1914 година, во режија на Хенри Лерман (*Henry Lehrman*). Главните улоги ги играат: Чарли Чаплин, Форд Стерлинг (*Ford Sterling*) и Честер Конклин (*Chester Conklin*).

Содржина
--------

Додека еден полицаец (го игра Конклин) флертува со девојката, еден крадец (го глуми Стерлинг) незабележливо му го краде чадорот. Кога пристигнува на улицата којашто е поплавена од поројниот дожд, крадецот здогледува една дама која не знае како да ја премине улицата. Крадецот ѝ го дава чадорот, а тој заминува да земе штица по која дамата би ја преминала улицата. Во меѓувреме, дамата ја здогледува и еден скитник (го игра Чаплин), кој исто така оди по штица, сакајќи да ѝ помогне на дамата. Меѓутоа, кога се враќаат на местото, дамата ја нема, зашто таа веќе ја преминала улицата со помош на друг полицаец.

Подоцна, крадецот ја здогледува дамата во паркот и ѝ се додоворува, но кога таа го одбива, тој си го бара чадорот назад. Дамата не сака да му го даде и меѓу нив започнува кавга, која набрзо се претвора во тепачка. По некое време, во паркот доаѓа и скитникот, кој започнува тепачка со крадецот, сакајќи да ја спаси дамата. Најпосле, тој е совладан и скитникот ѝ се додоворува на дамата, а кога таа го одбива, тој ѝ го зема чадорот. Во меѓувреме, крадецот го повикува полицаецот, но тој си го препознава својот чадор и крадецот е упасен.

Наводи
------

1. 1 2  IMDb, Between Showers (1914) (пристапено на 25.4.2016)
Петте црвени светла кои се снимени над Морстаун.
**Морстаунски НЛО** (англиски: *Morristown UFO*) е име за настан кој се случил во јануари 2009 година над градот Морстаун во Њу Џерси. Настанот се случил на 5 јануари 2009 година, помеѓу 08:15 и 9:00 часот навечер. Пет светла се појавиле на небото над градот. Светлата после се појавувале уште на 4 дена: 26 јануари 29 јануари, 7 февруари, и 17 февруари 2009 година. Но, постојат бројни докази кои би можеле да докажат дека овој настан е всушност измама.

Подоцна е откриено дека светлата над градот биле всушност само светла приклучени на балони со хелиум.

Наводи
------

1. ↑  „За големата измама". Архивирано од изворникот на 2010-03-28. Посетено на 2018-09-08.
2. ↑  „How We Staged the Morristown UFO Hoax". *eSkeptic*. Skeptics Society. 1 април 2009. Посетено на 1. Проверете ги датумските вредности во: `|accessdate=` (help)
3. ↑  Skeptic » eSkeptic » April 1, 2009

Надворешни врски
----------------

* Морстаунски НЛО
* Видеото на Руди и Русо

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Меѓународeн ден на пивото** — прослава која се одвива во **првиот петок од секој август,** основана во 2007 година во Санта Круз, Калифорнија од Џеси Авшаломов.    Од своето основање, Меѓународниот ден на пивото прераснал од мал месен настан во западниот дел на Соединетите Држави во светска прослава која опфаќа 207 градови, 80 земји и 6 континенти. Меѓународниот ден на пивото има три декларирани цели:

1. Да се соберат пријателите и да уживаат во вкусот на пивото.
2. Да се слават одговорните за подготовка и послужување на пиво.
3. Да се обедини светот под знамето на пивото, прославувајќи ги пивата од сите народи заедно на еден ден.

Прослава
--------

Учесниците се охрабруваат да си дадат еден на друг „подарок пиво" купувајќи едни на други пијалаци и да изразат благодарност до пиварите, шанкерите и другите учесници во постапката од добивање на пивото до неговото послужување. Во меѓународниот дух на празникот, исто така се предлага учесниците да излезат од нивната домашна/месна вообичаена зона и да вкусат пиво од друга култура.

Популарност
-----------

Популарните облици на настани за Меѓународниот ден на пивото вклучуваат: точење нови или ретки пива, целодневни среќни часови, летови со пиво, ноќи на тривијали, прекумерно пиење и други игри (како што е пиво-понг), наоѓање соодветни парови пиво/храна и подароци за опрема за пиво.

Промена на датумот
------------------

Од 2007 до 2012 година, Меѓународниот ден на пивото се славел на 5 август. По Меѓународниот ден на пивото 2012 година, основачите направиле анкета меѓу обожавателите и избрале да го преместат празникот во првиот петок во август.

Наводи
------

1. ↑  Today is International Beer Day. Myfoxla.com (2010-08-05). Retrieved on 2011-04-21.
2. 1 2 3  Start Celebrating: It's International Beer Day! – Pop Candy. USAtoday.com (2010-08-05). Retrieved on 2011-04-21.
3. ↑  Bell, Katie Kelly. „Celebrate International Beer Day With These Tasty Brews". *Forbes* (англиски). Посетено на 2018-02-13.
4. ↑  Celebrate the golden suds on International Beer Day Friday. Independent.co.uk (2011-08-04). Retrieved on 2011-08-05.
5. ↑  „Reminder: Due to popular demand,... - International Beer Day - Facebook". *facebook.com*.
**Масакр во ноќниот клуб во Орландо** — главниот инцидент во „Пулс" (*Pulse*), геј-бар и ноќен клуб во Орландо, Флорода, САД. Масакрот се случил на 12 јуни 2016 година.

Повеќе од педесет луѓе, вклучувајќи го и напаѓачот, биле убиени во масакрот. Нападот бил најсмртоносен досега извршен врз ЛГБТ заедницата во историјата на САД, и најсмртоносниот напад во САД од терористичките напади од 11 септември 2001 година.

Наводи
------

1. ↑  Kelly, Erin. „Trump, Clinton, congressional leaders react to Orlando shooting". *ABC 13 News Now*. USA Today. Посетено на 12 June 2016. House Homeland Security Chairman Michael McCaul, R-Texas, said "this appears to be the worst terrorist attack on American soil since 9/11."
2. ↑  Ashley Fantz; Faith Karimi; Eliott C. McLaughlin (12 June 2016). „Orlando nightclub shooting: 50 killed in terror attack". CNN. A gay nightclub here was the scene early Sunday of the worst terror attack in U.S. history since 9/11.
**Марко Павлов** (Сечиште, тетовско, 1785 - Тетово, 17 јануари 1864

) бил првиот дипломиран македонски лекар.

Животопис
---------

Павлов е роден во тетовско 1785 година. Рано останал без родители и бил присвоен од италијански трговец. Во 1807/08 година завршил медицина во Монпелје, како еден од најстарите дипломирани лекари од Македонија. Бил лекар на Наполеоновата војска (1808/09), воен лекар во Тунис и Мароко и доброволец
во грчкото востание (1821). Кариерата ја продолжил во Бугарија, а во 40-тите години на XIX век се вратил во Тетово.

Наводи
------

1. ↑  *Македонска енциклопедија*. **II** (прво. изд.). Скопје: МАНУ. ISBN 978-608-203-024-2 Проверете ја вредноста `|isbn=`: checksum (help).
**Меѓу светови** е американски филм, во режија на Френсис Форд Копола. Главните улоги ги толкуваат: Вал Килмер, Брус Дерн и Ел Фенинг.

Содржина
--------

Хал Балтимор е познат писател на романи за вештерки. За да ја преброди творешката криза, тој оди во едно мало гратче во периферијата, каде открива низа необични работи: група готски инејџери кои живеат покрај реката, во локалниот хотел се случиле страшни убиства, а некогаш таму престојувал и Едгар Алан По. На писателот, на сон му се појавува таинствениот дух на девојката В. така што тој решава да ги истражи убиствата.

Наводи
------

1. ↑  *Антена*, број 856, 21.11.2014, стр. 27.
Облик на черупката кај полжавот *Zonitoides nitidus*, гледана од различни агли.
*Оваа статија е за биолошката дисциплина. За останати значења на поимот „морфологија" видете ја страницата за појаснување*.
**Морфологија** — биолошка наука која ги проучува формата и градбата на организмите, како и нивните поединечни особености во градбата.

Поим
----

Зборот „морфологија" потекнува од грчките μορφή, morphé што значи „форма, облик" и λόγος, lógos што значи „наука, збор, истражување".

Биолошкиот концепт на морфологија бил развиен од страна на Јохан Волфганг фон Гете во 1790 и независно од германскиот анатом и физиолог, Карл Фридрих Бурдах во 1800 година.

Гранки на морфологијата
-----------------------

* *Споредбената морфологија* претставува анализа на закономерностите на појавување на структурите во рамките на телесниот план на градба на даден организам;
* *Функционалната морфологија* значи проучување на врските меѓу градбата и функцијата на морфолошките одлики;
* *Експерименталната морфологија* значи проучување на ефектите на надворешните фактори врз морфологијата на организмите во експеримантални услови, како на пример, ефектот на генетската мутација.

Освен оваа поделба, постои и друга која ја дели морфологијата на:

* *Анатомија*, која го проучува обликот и градбата на внатрешните одлики на даден организам;
* *Еидономија*, која го проучува обликот и градбата на надворешните одлики на даден организам.

Морфологијата и класификацијата
-------------------------------

Повеќето таксони се разликуваат морфолошки од останатите таксони. Обично блиските таксони се разликуваат многу помалку отколку подалечните, но постојат и исклучоци од ова правило. Криптичките видови се видови кои се многу слични по изгледот, или дури и надворешно идентични, но се репродуктивно изолирани. Спротивно на ова, понекогаш далечни таксони се стекнуваат со сличен изглед како резултат на конвергентна еволуција или мимикрија. Уште еден проблем кој се јавува при потпирањето на морфолошки податоци е дека она што наликува на морфолошки два различни видови, всушност може со помош на ДНК-анализа да се покаже дека е еден единствен вид. Значајноста на овие разлики може да се испита преку употребата на алометриско инженерство, при кое едниот или двата видови се манипулираат за да го фенокопираат другиот вид.

Наводи
------

1. ↑  „Morphology".. Архивирано од изворникот на 2018-12-25. Посетено на 2010-06-24. Надворешна врска во `|publisher=` (help)
2. ↑  
„Morphology". Merriam Webster.com. Посетено на 2010-06-24.
3. ↑  
„Morphology". dictionary.cambridge.org. Посетено на 2010-06-24.
4. ↑  „Morphology". encarta.msn.com. Архивирано од изворникот на 2010-06-21. Посетено на 2010-06-24.
5. ↑  
„Morphology". dictionary.reference.com. Посетено на 2010-06-24.
6. ↑  
„Morphology".. Посетено на 2010-06-24. Надворешна врска во `|publisher=` (help)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85087347
* GND: 4407742-7
* BNF: cb16581219q (податоци)
* NDL: 00565398
* NKC: ph122984

 |

 |
**Меѓународниот ден на младите** (скратено **МДМ**) — ден на подигнување на свеста определен од страна на Обединетите нации. Целта на денот е да се привлече вниманието кон одредени културни и правни проблеми во врска со младите. Првиот МДМ бил обележан на 12 август 2000 година.

Позадина
--------

Меѓународниот ден на младите се обележува секоја година на 12 август. Се користи како можност за владите и другите да го насочат вниманието на младинските прашања ширум светот. За време на МДМ, низ целиот свет се одржуваат концерти, работилници, културни настани и состаноци со претставници на национални и локални власти и младински организации. 

МДМ беше назначен од страна на Обединетите нации во 1999 година со усвојување на Резолуцијата 54/120[*мртва врска*].

Слоган на Меѓународниот ден на младите за 2014 година беше *Млади и ментално здравје*. За 2015 година, тоа беше *Младинско и граѓанско ангажирање*. Темата на Меѓународниот ден на младите во 2016 година беше „*Патот до 2030 година: искоренување на сиромаштијата и постигнување одржлива потрошувачка и производство*". За 2017 година, темата на IYD била „*Младинско градење мир*". Темата за МДМ 2018 била „*Безбедни места за млади*". На овој начин ќе се продолжи со што се признаваат придонесите на младите луѓе за спречување конфликт, поддршка за вклучување, социјална правда и одржување на мирот. И за 2019 година, темата на МДМ била „*Трансформирање на образованието"* за да се направи едукацијата инклузивна и достапна за сите млади.

Наводи
------

1. ↑  „Youth at the United Nations: 12 August - International Youth Day". Посетено на 7 февруари 2020.
2. ↑  „International Youth Day, 12 August". *www.un.org* (англиски). Посетено на 7 февруари 2020.
3. ↑  „International Youth Day, 12 August". *www.un.org* (англиски). Посетено на 7 февруари 2020.
**Основно училиште „Светозар Марковиќ"** (официјално: **Основно општинско училиште „Светозар Марковиќ" - Старо Нагоричане**; скратено: **ООУ „Светозар Марковиќ"**) — единствено основно училиште во селото Старо Нагоричане, едно од трите основни училиште во Општина Старо Нагоричане. Училиштето се наоѓа на влезот во селото Старо Нагоричане.

Во основното училиште, наставата се изведува на македонски и српски јазик.

Историја
--------

Училиштето е изградено 1924 година. Материјалот за изградба на училиштето го обезбедил кралот Александар Караѓорѓевиќ, како и мештаните на селото. Првите ученици во новата зграда биле запишани во 1924/1925 година. Во таа училишна година во училиштето учеле 192 ученици. Во периодот од 1931 до 1935 година, број на учениците се движел од 200 до 230 ученици. Во училишната 1964/1965 година училиштето добило нова зграда во која наставата се изведува и денес, а во таа училишна година во училиштето биле запишани 307 ученици. Денес ова е единствено училиште во Македонија во кое наставата целосно се изведува на српски јазик. Училиштето секоја година го прославува Свети Сава, националниот празник на Србите во Македонија Савинден како училишна слава.

Подрачни училишта
-----------------

Во рамките на општинското основно училиште „Светозар Марковиќ" се наоѓаат и две подрачни основни училишта од прво до петто одделение, а чии ученици подоцна наставата ја продолжуваат во средишниот објект на училиштето во селото Старо Нагоричане. Овие училишта се:

1. Подрачно основно училиште „Светозар Марковиќ" во село Алгуња
2. Подрачно основно училиште „Светозар Марковиќ" во село Никуљане

Наводи
------

1. ↑  „Во цела Македонија само 20 првачиња учат на српски јазик". *Вечер*. 20 септември 2014. Архивирано од изворникот на 2014-09-21. Посетено на 22 мај 2017.

Координати: 42°11′56″N 21°50′00″E﻿ / ﻿42.19889° СГШ; 21.83333° ИГД﻿ / 42.19889; 21.83333
**Марко Подрашчанин** (29 август 1987

) — српски одбојкар, член на српскиот машки национален одбојкарски тим и италијански клуб *Сер Безбедност Перуџа*, учесник на Олимписките игри (Пекинг 2008 и Лондон 2012), бронзен медал на Светското првенство 2010, златен медал на Европското првенство 2011, двократен бронзен медал на Европското првенство и Светската лига.

Личен живот
-----------

На 25 мај 2014 година се оженил со Милена. На 5 мај 2015 година неговата сопруга ја родила ќерка им, Мила.

Кариера
-------

### Репрезентација

На 19 јули 2015 година, Подрашчанин бил дел од српската репрезентација што стигна во финалето на Светската лига. Србија заврши со сребрен медал откако загуби со 0-3 во финалето од Франција.

Наводи
------

1. ↑  *FIORI D'ARANCIO PER MARKO PODRASCANIN E MILENA*  - lubevolley.it - 25-05-2014

Надворешни врски
----------------

* Профил на Подрашчанин на Лодон 2012
Малахиј
**Свети пророк Малахиј** — последен од пророците во Стариот завет.

Бил роден по враќањето на Евреите од вавилонското ропство. Бил со необично убаво лице. Според преданието, народот го викал ,,*ангел*", можеби поради неговата надворешна убавина или заради неговата духовна или дружење со ангелот Божји. Честопати зборувал со ангелот лице в лице. Кога тоа се случувало и некои други од присутните слушале ангелски глас, но не биле достојни да го видат лицето ангелско. Она што ангелот му го јавувал, младиот пророк тоа и го пророкувал. Им викал на неблагодарниот Израил и на свештениците во беззаконие. На 500 години пред Исус, јасно ја прорекол појавата и службата на Јован Крстител. Но, главно, тој e пророк за денот на Страшниот суд. се претставил пред Бога уште млад и по него повеќе немало пророци во Израилот сè до Јован Крстител..

Наводи
------

1. ↑  „Охридски пролог" стр. 3.
**Основно училиште „Симче Настевски"** — единствено основно училиште во селото Вратница, во Општина Јегуновце, Македонија. Училиштето е сместено во средишниот дел на селото.

Училиштето е именувано по истакнатиот македонски партизан и првоборец од НОБ, кој бил од овој крај, Симче Настевски, кој загинал во 1943 година.

Историја
--------

Училиштето постои од 1893 година и има долга и богата традиција. Од 1981 година во училиштето се образуваат и деца со лесни пречки во психичкиот развој во посебни паралелки, а кои престојуваат во училишниот интернат.

Подрачни училишта
-----------------

Во рамките на општинското основно училиште „Симче Настевски" се наоѓаат и пет подрачни основни училишта. Сите подрачни училишта се петгодишни, освен подрачното училиште во селото Јажинце кое е деветгодишно. Овие училишта се:

* ПУ „Симче Настевски" - Долно Орашје, подрачно училиште на албански наставен јазик;
* ПУ „Симче Настевски" - Јажинце, подрачно училиште на албански наставен јазик;
* ПУ „Симче Настевски" - Рогачево, подрачно училиште на македонски наставен јазик;
* ПУ „Симче Настевски" - Старо Село, подрачно училиште на македонски наставен јазик; и
* ПУ „Симче Настевски" - Орашје, подрачно училиште на албански наставен јазик.

Организација
------------

Во учебната 2013/2014 година биле запишани вкупно 252 ученика распоредени во 25 паралелки.
**Марко Риси** (роден на 4 јуни 1951 година) е италијански филмски режисер, сценарист, филмски продуцент и кинематографер.

Роден во Милано, тој е син на режисерот Дино Риси. По дипломирањето на Лицео Сциентифицо, Риси отишол на филозофскиот факултет, но по две години ги напуштил студиите. Ја започнал својата кариера како асистент на неговиот вујко, Нело Риси, за *Сезона во пеколот* (1971), а потоа за режисери како Дучио Тесари, Стено, Алберто Сорди. Соработувал и со некои сценарија за филмови во режија на неговиот татко. Своето режисерско деби го имал во 1977 година, со телевизискиот документарец RAI *Белешки за Холивуд*. По три прилично успешни комични филмови, од 1987 година киното на Риси се фокусирало на посложени општествени и политички прашања, како воената служба која се гледа како трауматично искуство (*Soldati - 365 all'alba*), малолетничката деликвенција во и надвор од затвор (*Mery per семпер* („ Засекогаш Мери ") и *Рагаци фуори*), падот на летот 870 на Итавија (*Ил муро ди Гома*), феноменот на групно силување (*Ил Бранко*) и убиството на новинарот Џанкарло Сиани (*Тврдина Апачи Наполи)*.

Во 1989 година, Риси Мери пер семпер ја освоила Специјалната голема награда на жирито на Светскиот филмски фестивал во Монтреал. За неговиот филм од 1990 година, *Рагаци фуори* Риси, ја добил наградата Давид ди Донатело за најдобар режисер и Сребрена Осела за најдобра кинематографија на 47. Меѓународен филмски фестивал во Венеција.

Во 1991 година, Риси, заедно со Маурицио Тедеско, компанијата за филмска продукција, го започнле „Сорпасо филм". Во 1998 година го освоил Nastro d'Argento за најдобар продуцент за *Хамам* на Ферзан Озпетек.

Филмографија
------------

* *Одам да живеам сам* (1982)
* *Момче и девојка* (1984)
* *Љубов на прв поглед* (1985)
* *Солдати - 365 ал'алба* (1987)
* *Засекогаш Мери* (1989)
* *Момци однадвор* (1990)
* *Гумениот ѕид* (1991)
* *Нел континент нерон* (1993)
* *Ил Бранко* (1994)
* *Капут Мунди* (1998)
* *Тре могли* (2001)
* *Марадона, Божјата рака* (2007)
* *Форт Апачи Наполи* (2009)
* *Ча ча ча* (2013)
* *Три допири* (2014)

Наводи
------

1. ↑  Marie-George Gervasoni. *Mostra internazionale del cinema*. Biennale di Venezia, 1990.
2. ↑  Mario Sesti (1994). *Nuovo cinema italiano: gli autori, i film, le idee*. Theoria, 1994. ISBN 882410388X.
3. 1 2 3  Roberto Poppi (2002). *Dizionario del cinema italiano: I Registi*. Gremese Editore, 2002. ISBN 8884401712.
4. 1 2  Enrico Lancia (1998). *I premi del cinema*. Gremese Editore, 1998. ISBN 8877422211.
5. ↑  Mario Sesti (1996). *La "scuola" italiana: storia, strutture, e immaginario di un altro cinema, 1988–1996*. Marsilio, 1996. ISBN 8831764772.

Надворешни врски
----------------

* Матична страница
* Марко Риси на  Семрежната филмска база на податоци (англиски)


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 81659544
* LCCN: nr98012414
* ISNI: 0000 0001 1936 9068
* GND: 137472935
* SUDOC: 059401796
* BNF: cb13991245r (податоци)
* BIBSYS: 8027444
* NKC: xx0179381
* BNE: XX1416205

 |

 |
**Основно училиште „Славко Лумбарковски"** (официјално: **Централно основно училиште „Славко Лумбарковски" - Новаци**; скратено: **ЦОУ „Славко Лумбарковски"**) — централно основно училиште во селото Новаци.

Училиштето е именувано по македонскиот народен борец Славко Лумбарковски.

Местоположба
------------

Училиштето се наоѓа во западниот дел од селото, во непосредна близина на црквата „Св. Атанасиј".

Објект
------

Стариот објект на училиштето бил изграден во 1933, додека новиот објект во 1993 година. Новиот објект е на два ката и зафаќа површина од 900 м2.

Настава
-------

Во училиштето се изведува настава од прво до петто одделение и наставата се изведува единствено на македонски наставен јазик. Наставата се изведува во една смена.

Подрачни училишта
-----------------

Во склоп на училиштето се следните подрачни училишта:

* ПУ „Славко Лумбарковски" - Бач;
* ПУ „Славко Лумбарковски" - Добромири;
* ПУ „Славко Лумбарковски" - Агларци;
* ПУ „Славко Лумбарковски" - Далбеговци;
* ПУ „Славко Лумбарковски" - Рибарци;
* ПУ „Славко Лумбарковски" - Рапеш;
* ПУ „Славко Лумбарковски" - Гермијан; и
* ПУ „Славко Лумбарковски" - Живојно.

Од нив, единствено во подрачното училиште во Бач се одвива настава од прво до деветто одделение, додека во останатите настава од прво до петто одделение.

Галерија
--------

* Влезот на училиштетоВлезот на училиштето
* Стариот објектСтариот објект
* Игралиште во дворот на училиштетоИгралиште во дворот на училиштето
* Споменик на Славко Лумбарковски во дворот на училиштетоСпоменик на Славко Лумбарковски во дворот на училиштето

Наводи
------

1. 1 2  „Годишна програма за работа на ООУ „Славко Лумбарковски" - Новаци за учебната 2021/2022 година". стр. 8.
2. 1 2  „Годишна програма за работа на ООУ „Славко Лумбарковски" - Новаци за учебната 2021/2022 година". стр. 7.

Надворешни врски
----------------

* ОУ „Славко Лумбарковски" - Новаци на Ризницата ?

Координати: 41°02′26.1″N 21°27′16.8″E﻿ / ﻿41.040583° СГШ; 21.454667° ИГД﻿ / 41.040583; 21.454667